《己卯中秋雨》
宋代·连文凤

南楼一梦已凄凉，好景难逢重感伤。
天上此时如白书，人间何感有清光。
山河旧影云俱黑，灯火新愁夜正长。
毕竟老蟾终古在，西风客鬓易苍苍。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。